Narodna skupština
20010327

Gospodine predsedniče, ja sam se javljao odmah posle izlaganja gospodina Čedomira Jovanovića, šefa Poslaničke grupe DOS-a u vezi replike. Gospodin Jovanović je u svom izlaganju naveo da smo videli koliko je opozicija, koja je sada opozicija u Parlamentu, a ranije je bila vlast, učinila za ovu zemlju i da su pokazali ono što su znali i umeli. Ja bih samo zamolio za jednu ispravku. Stranka srpskog jedinstva je takođe opoziciona stranka u ovom parlamentu, a nije bila na vlasti u prethodnom periodu, pa molim gospodina Jovanovića i sve ostale poslanike da to imaju u vidu u sledećem izlaganju.